กองสลาก ขายดีหวยออนไลน์ เหลือไม่ถึงล้านใบ
สลากดิจิทัล 80 บาท ขายผ่านเป๋าตังเหลือไม่ถึงล้านฉบับ กองสลากใจแข็งยังไม่เพิ่มจำนวนขาย
5 มิ.ย. 2565

นายลวรณ แสงสนิท ประธานกรรมการสลากกินแบ่งรัฐบาล เปิดเผยว่า การขายสลากดิจิทัลในวันที่ 4 มิ.ย. ซึ่งเป็นการขาย วันที่ 3 พบว่า ได้รับความสนใจจากประชาชนเป็นอย่างมาก มียอดขาย ณ เวลา 12.00 น. รวม 4 ล้านกว่าใบ จากจำนวนสลากดิจิทัล 5 ล้านใบ หรือ เหลือสลากดิจิทัลที่ขายผ่านแอพลิเคชันเป๋าตังไม่ถึง 1 ล้านใบขณะที่ มีจำนวนผู้ซื้อสลากกว่า 9.8 แสนคน โดยคาดว่าในจะมีผู้ซื้อสลากดิจิทัลในราคา 80 บาทได้จริง ทะลุ 1 ล้านคนพันโทหนุน ศันสนาคม ผู้อำนวยการสำนักงานสลากกินแบ่งรัฐบาล เปิดเผยว่า สำนักงานขอประเมินความต้องการของผู้ซื้อสลากดิจิทัล โดยการจำหน่ายงวดแรกถือว่าประสบความสำเร็จเป็นอย่างมาก แต่ต้องขอดูแนวโน้มในงวดต่อ ๆ ไปอีกครั้ง ซึ่งคนซื้อ อาจจะตื่นเต้น เพราะเป็นเรื่องใหม่ จึงทำให้ยอดขายเพิ่มขึ้นอย่างรวดเร็ว"ตอนนี้ยังเป็นไปตามมติที่ประชุมคณะกรรมการสลาก โดยจะทดลองขาย 5 ล้านฉบับก่อน 2 งวด คือ 16 มิ.ย. และ 1 ก.ค. โดยที่ประชุมคณะกรรมการในปลายเดือน มิ.ย. จะประบเมินความต้องการอีกครั้ง"ก่อนหน้านี้ ที่ประชุมคณะกรรมการระบุว่า ยังมีผู้ค้าสลากรายใหม่ปี 2565 ที่รอคิวจำหน่ายสลากดิจิทัลกว่า 60,000-70,000 ราย ซึ่งจำนวนนี้หากได้รับโควตาสลากดิจิทัลทั้งหมด จะคิดเป็นจำนวนกว่า 30 ล้านใบ แต่การเพิ่มจำนวนสลากดิจิทัลเข้าระบบ ต้องดำเนินการค่อยเป็นค่อยไป เพื่อให้ผู้ค้ารายย่อยสลากแบบใบ ไม่ได้รับผลกระทบ